সক্রেটিস (গ্রিক ঠারে Σωκράτης সক্রাত্যাস্u200c) (খ্রিস্টপূর্ব ৪৭০ - খ্রিস্টপূর্ব ৩৯৯) প্রাচীন গ্রীক দার্শনিক আগো। ডাঙরিয়া দার্শনিক এগো সম্পর্কে লিখিত তথ্য পেয়ারতা হুদ্দা তাঁর শিষ্য প্লেটো বারো সৈনিক জেনোফন গিরকর ইকরাত্ত। হৌ সমেয়র শাসকে তারে হেমলক নাঙর হু খাওয়াদিয়া মৃত্যুদন্ড দেসিলা। তারে পশ্চিমা দর্শনর মাককগো বুলিয়া হাবিয়ে স্বিকার করতারা। গিরকে এজাত দার্শনিক চিন্তাধারা আহার জরম দেসে যেহান ২০০০ বছর ধরিয়া পশ্চিমা সংস্কৃতি, দর্শন বারো সভ্যতারে জবরে প্রভাবিত করেসে।